CELEX: 32005D0007
Language: el
Date: 2004-12-27 00:00:00
Title: 2005/7/ΕΚ: Απόφαση της Επιτροπής, της 27ης Δεκεμβρίου 2004, για την έγκριση μεθόδου ταξινόμησης σφαγίων χοίρων στην Κύπρο [κοινοποιηθείσα υπό τον αριθμό Ε(2004) 5296]

5.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 2/19
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 27ης Δεκεμβρίου 2004
   για την έγκριση μεθόδου ταξινόμησης σφαγίων χοίρων στην Κύπρο
   [κοινοποιηθείσα υπό τον αριθμό Ε(2004) 5296]
   (Το κείμενο στην ελληνική γλώσσα είναι το μόνο αυθεντικό)
   (2005/7/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρων (1), και ιδίως το άρθρο 5 παράγραφος 2,
   Εκτιμώντας τα ακόλουθα:
   
               (1)
            
            
               Το άρθρο 2 παράγραφος 3 του κανονισμού (ΕΟΚ) αριθ. 3220/84 προβλέπει ότι η ταξινόμηση των σφαγίων χοίρων πρέπει να πραγματοποιείται με εκτίμηση της περιεκτικότητας σε άπαχο κρέας σύμφωνα με μεθόδους εκτίμησης στατιστικά δοκιμασμένες οι οποίες βασίζονται σε φυσική μέτρηση ενός ή περισσοτέρων ανατομικών μερών του σφαγίου χοίρου. Η έγκριση των μεθόδων ταξινόμησης εξαρτάται από την τήρηση ανώτατης ανοχής στατιστικού σφάλματος εκτίμησης. Η ανοχή αυτή καθορίζεται στο άρθρο 3 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, για τη θέσπιση των λεπτομερειών εφαρμογής της κοινοτικής κλίμακας ταξινόμησης των σφαγίων χοίρων (2).
            
         
               (2)
            
            
               Η κυπριακή κυβέρνηση ζήτησε από την Επιτροπή να εγκρίνει μια μέθοδο για την ταξινόμηση σφαγίων χοίρου και υπέβαλε τα αποτελέσματα της λεπτομερούς ανάλυσης την οποία πραγματοποίησε πριν από την προσχώρηση, υποβάλλοντας το μέρος δύο του πρωτοκόλλου που προβλέπεται στο άρθρο 3 του κανονισμού (ΕΟΚ) αριθ. 2967/85.
            
         
               (3)
            
            
               Από την εξέταση της αίτησης αυτής προέκυψε ότι πληρούνται οι όροι για την έγκριση της εν λόγω μεθόδου ταξινόμησης.
            
         
               (4)
            
            
               Στην Κύπρο η εμπορική πρακτική δεν απαιτεί την αφαίρεση της γλώσσας και των νεφρών από το σφάγιο χοίρου. Αυτό πρέπει να ληφθεί υπόψη για την προσαρμογή του βάρους στην τυποποιημένη παρουσίαση.
            
         
               (5)
            
            
               Δεν πρέπει να επιτραπεί καμία τροποποίηση των οργάνων ή των μεθόδων ταξινόμησης παρά μόνο με νέα απόφαση της Επιτροπής που θεσπίζεται βάσει της κτηθείσας πείρας. Για το λόγο αυτό η παρούσα έγκριση μπορεί να ανακληθεί.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στην Κύπρο, επιτρέπεται η χρήση της ακόλουθης μεθόδου για την ταξινόμηση σφαγίων χοίρων σύμφωνα με τον κανονισμό (ΕΟΚ) αριθ. 3220/84:
   
               —
            
            
               το όργανο που ονομάζεται «Hennessy Grading Probe (HGP 4)» και οι συναφείς μέθοδοι εκτίμησης των οποίων οι λεπτομέρειες παρατίθενται στο παράρτημα.
            
         Άρθρο 2
   Κατά παρέκκλιση από τις διατάξεις για την τυποποιημένη παρουσίαση, που αναφέρονται στο άρθρο 2 του κανονισμού (ΕΟΚ) αριθ. 3220/84, τα σφάγια χοίρων μπορούν να παρουσιάζονται με τη γλώσσα και τα νεφρά στην Κύπρο πριν ζυγιστούν και ταξινομηθούν. Για να καθοριστούν οι τιμές για τα σφάγια χοίρων σε συγκρίσιμη βάση, το μετρηθέν βάρος θερμού σφαγίου μειώνεται κατά 0,8 kg.
   Άρθρο 3
   Δεν επιτρέπεται καμία τροποποίηση των οργάνων ή των μεθόδων εκτίμησης.
   Άρθρο 4
   Η παρούσα απόφαση απευθύνεται στην Κυπριακή Δημοκρατία.
   
      Βρυξέλλες, 27 Δεκεμβρίου 2004.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 301 της 20.11.1984, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 3513/93 (ΕΕ L 320 της 22.12.1993, σ. 5).
   
      (2)  ΕΕ L 285 της 25.10.1985, σ. 39· κανονισμός όπως τροποποιήθηκε από τον κανονισμό (ΕΚ) αριθ. 3127/94 (ΕΕ L 330 της 21.12.1994, σ. 43).
   
      ΠΑΡΑΡΤΗΜΑ
      Μέθοδοι ταξινόμησης σφαγίων χοίρων στην Κύπρο
      Hennessy Grading Probe (HGP 4)
      
                  1.
               
               
                  Η ταξινόμηση των σφαγίων χοίρων πραγματοποιείται με το όργανο που ονομάζεται «Hennessy Grading Probe (HGP 4)».
               
            
                  2.
               
               
                  Το όργανο είναι εφοδιασμένο με καθετήρα διαμέτρου 5,95 χιλιοστών (και 6,3 χιλιοστών στη λεπίδα στο άκρο του καθετήρα) με φωτοδίοδο (Siemens LED του τύπου LYU 260-EO) και φωτοανιχνευτή του τύπου 58 MR και λειτουργεί σε αποστάσεις μεταξύ 0 και 120 χιλιοστών. Τα αποτελέσματα των μετρήσεων μετατρέπονται σε εκτιμώμενη περιεκτικότητα σε άπαχο κρέας, με τη βοήθεια του ίδιου του οργάνου HGP 4 ή ενός ηλεκτρονικού υπολογιστή που είναι συνδεδεμένος με το όργανο.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                  
                     
                  όπου:
                  ý= εκτιμώμενο ποσοστό άπαχου κρέατος στο σφάγιο,
                  X1= το πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετράται 8 cm από το μέσον του σφαγίου στο ύψος του τελευταίου πλευρού,
                  X2= το πάχος του νωτιαίου λίπους (συμπεριλαμβανομένου του δέρματος), σε χιλιοστά, το οποίο μετράται 6 cm από το μέσον του σφαγίου στο ύψος μεταξύ του τρίτου και του τέταρτου τελευταίου πλευρού,
                  W= το πάχος του μυός σε χιλιοστά το οποίο μετράται ταυτόχρονα και στο ίδιο σημείο με το X2.
                  Ο τύπος ισχύει για τα σφάγια βάρους μεταξύ 55 και 120 χιλιογράμμων.